**Informacija Kaimo reikalų komitetui**

**apie seniūnijos veiklą, planuojamus darbus ir problemas**

**ALSĖDŽIŲ seniūnija**

2023 m. balandžio 28 d.

Alsėdžiai

**PAGRINDINĖ POBLEMA: Vietinės reikšmės kelių būklė**

Bendras kelių ir gatvių ilgis – 82,33 km (po inventorizavimo).

2021 metais skirta lėšų – 17 190,00 Eur.

2022 metais skirta lėšų – 25 630,00 Eur.

2023 metams skirta lėšų - 25 800 Eur.

2023 metais Alsėdžių seniūnijos vietinės reikšmės kelių ir gatvių priežiūrai iš KPP programos skirta 25800,00 Eur. Kovo 29 d. įvykusiame Alsėdžių seniūnijos seniūnaičių ir bendruomenės tarybos narių bendrame posėdyje buvo nutarta skirtus pinigus panaudoti sekančiai:

* Kelių ir gatvių su žvyro danga greideriavimui – 6100,00 Eur.;
* Kelių ir gatvių su asfaltbetonio danga priežiūrai – 1700,00 Eur. (Žaliosios gatvės asfalto dangos defektams pašalinti);
* Kelių ir gatvių su žvyro danga priežiūrai ir remontui– 18000,00 Eur. Iš šių pinigų numatyta: remontuoti/įrengti pralaidas Kūbakių gatvėje, Jurgaitinės gatvės atšakoje, Eidintaičių gatvėje sąmatų dar nėra, tad tiksli pinigų suma pralaidoms dar neaiški. Iš likusių pinigų numatyta atikti žvyravimo darbus Pušyno gatvėje ir jos atšakoje (į naująsias kapines), Gadunavo ir Gegrėnų gatvėse.

***Dėl trūkstamo finansavimo seniūnijos vietinės reikšmės kelių bendra būklė labai bloga ir kasmet prastėja. Būtina atstatyti kelių profilius, atnaujinti griovius, žvyruoti kelius, tačiau tam trūksta lėšų. Ypatingai būtina atnaujinti griovius, bet šiems darbams, atidėjus greideriavimui, pralaidų ir duobių taisymui, beveik nelieka lėšų. Miestelyje pereitais metais atnaujinta 120 m šaligatvio. Visi miestelio šaligatviai neremontuoti jau daugiau nei 30 metų.***

***Problemos sprendimo būdai:***

1. ***Kelių žvyravimo darbams būtina skirti lėšų iš biudžeto, nes KPP lėšų tikrai nepakanka;***
2. ***Norint tinkamai prižiūrėti kelius tiek žiemą tiek vasarą reikalinga turėti savo techniką. Būtina ieškoti rezervų traktoriui su reikiamais padargais įsigyti.***
3. ***Biudžete atskira eilute numatyti lėšų miestelio gatvių šaligatvių tvarkymui.***

**Keliai, priklausantys Kelių direkcijai**.

Būtina dėti pastangas, kad kuo greičiau būtų pradėtas 4 miestelio gatvių: Telšių, Varduvos, Platelių, Jurgaičių tvarkymo projektas (jį įgyvendins Kelių direkcija). Savivaldybės ir kelių direkcijos bendradarbiavimo sutartis pasirašyta 2019 m. vasario 27 d. Nr.S-140. Turimomis žiniomis projektas parengtas, vyko projekto viešas svarstymas, ekspertizė. Rangos darbų pradžia nežinoma.

**Gatvių apšvietimas**

Su gatvių apšvietimu labai prasta situacija. Alsėdžių miestelio gatvėse šviestuvai yra tik kas 100-150 (kas antras-trečias stulpas). Yra gatvių atkarpų, kuriose ESO stulpai yra toliau nuo gatvės ir apšvietimo ant jų įrengti nėra galimybės, tada ilgos gatvių atkarpos yra neapšviestos. Miestelyje yra keturios gatvės, kuriose iš viso nėra įrengtas gatvių apšvietimas (nėra nei stulpų, nei linijų), kaimuose niekur apšvietimo nėra. Kadangi Alsėdžių miestelyje ESO nėra atlikusi kabeliavimo darbų, Alsėdžių seniūnija vienintelė, kuri nepateko į rengiamą rajono gatvių apšvietimo II etapą.

***Problemos sprendimo būdas:*** Būtina skirti daugiau lėšų gatvių apšvietimo įrengimui. Biudžete atskira eilute numatyti lėšas gatvių apšvietimui gerinti.

**Hidrotechninių statinių priežiūra**

Alsėdžių seniūnijoje yra trys hidrotechniniai statiniai. Nėra išspręstas jų tinkamos priežiūros klausimas. Pastaruoju metu administracija sprendžia šį klausimą, numatoma samdyti įmonę šių statinių tinkamai priežiūrai.

**Dažniausiai pasitaikantys gyventojų prašymai, skundai**

* Dėl vietinės reikšmės kelių būklės, prašoma asfaltuoti žvyruotas miestelio gatves ir tvarkyti kelius su žvyro danga (naujinti griovius, žvyruoti);
* Dėl gatvių apšvietimo;
* Dėl melioracijos įrenginių būklės, melioracijos įrenginių gedimo (yra patenkinami tik tie prašymai, kur didesnis atitinkamas vamzdelių diametras, o dažniausiai yra gedimai, kur vamzdelių diametras yra mažas).

**Planuojami ateities uždaviniai**

Pagrindinis seniūnijos uždavinys artimiausiu laikotarpiu – vykdyti savivaldybės priskirtas funkcijas, siekti Savivaldybės Strateginiame plane numatytų tikslų. Lėšų trūkumas prekėms ir paslaugoms neleidžia seniūnijai tinkamai atlikti įvairių būtinų pavestų funkcijų: tinkamo vietinės reikšmės kelių tvarkymo, gatvių apšvietimo gerininimo, viešųjų erdvių, paveldo objektų priežiūros ir remonto darbų.

Būtina baigti pastato, esančio adresu Telšių g.3 Alsėdžių miestelyje, baigiamuosius darbus, dėti pastangas, kad kuo greičiau būtų pradėtas 4 miestelio gatvių tvarkymo projektas (jį įgyvendins Kelių direkcija), miestelio aikštės sutvarkymas, gerinti vietinės reikšmės kelių ir gatvių būklę, tvarkyti seniūnijos viešąsias erdves, paminklosaugos objektus, gerinti gatvių apšvietimą.

**Būtina spartinti miestelio centrinės dalies tvarkymą (miestelio centrinės dalies sutvarkymo planas parengtas 2013 metais, Alsėdžių miestelio aikštės rekonstravimo techninis projektas parengtas 2018 metais). Iki šiol nėra jokių sprendimų dėl projektų įgyvendinimų ir rangos darbų.**

Pagrindinė priežastis norimiems rezultatams pasiekti bus Savivaldybės seniūnijai skirtas finansavimas bei numatyti darbų prioritetai.

Informaciją pateikė

Alsėdžių seniūnė Danutė Repšienė