PLATELIŲ SENIŪNIJA

Platelių seniūnija unikali dėl savo geografinių savybių, lankytinų objektų skaičiaus ir didelio atvykstančių lankytojų srauto vasaros sezono metu, tad seniūnijos veiklą, darbus ir planus skaidau į dvi dalis:

1. Platelių seniūnija kaip kurortinė teritorija;
2. Platelių seniūnija kaip gyvenamoji vietovė.

**Platelių seniūnija kaip kurortinė teritorija**

Švarūs ežerai, dviračių takas, lankytini gamtos ir kultūros objektai kasmet privilioja vis didesnį lankytojų skaičių kas kelia daugiau iššūkių, tačiau ir suteikia galimybių.

Diagrama Nr. 1 Lankytojų skaičius Žemaitijos nacionaliniame parke, Žemaitijos nacionalinio parko duomenimis.

Didesnis lankytojų srautas, palieka ir didesnį šiukšlių kiekį, žmonės dar nėra linkę vadovautis principu „ką atsivežei tą ir išsivežk“ tad mes kaip seniūnija pagal galimybes pasirūpinom papildomomis šiukšliadėžėmis labiausiai apkrautose vietose (automobilių stovėjimo aikštelės, pagrindinės miestelio gatvės, maudymosi vietos) dažniau jas ištuštiname, kad esamų šiukšlių nenešiotų vėjas, paukščiai, gyvūnai.

Viena populiariausių veiklų prie Platelių ežero besiilsinčių žmonių – kelionė dviračiu aplink Platelių ežerą, deja laikas, gamta ir vis didėjantis žmonių srautas palieka savo pėdsaką. Vietomis dviračių takas buvo iškilnotas šalia augančių didelių medžių šaknų, kas kėlė pavojų važiuojantiems dviratininkams. Labiausiai pažeistos dviračių tako atkarpos sutvarkytos, nufrezuojant sena asfaltbetonio dangą ir uždedant naują sluoksnį.

Didelis žmonių srautas ir gamtinės sąlygos kenkia ir Šeirės tako dangai, bei ten esančiai infrastruktūrai. Tako danga ypač kalnuotose vietovės yra plaunama lietaus, tad ją planuojame tvarkyti labiausiai pažeistose vietose atnaujinant tako dangos sluoksnį. Prastos būklės yra ir pėsčiųjų tiltas per Gaudupio pelkę, jau nekartą remontuotą tiltą būtina kapitaliai atnaujinti, tačiau šiems darbams reikėtų apie 17,0 tūkst. Eur.

Nemaža problema yra automobilių parkavimo klausimas ypač vasaros savaitgaliais. Parkavimui skirtų aikštelių yra per mažai, tad automobiliais apstatytos pakelės trukdo ne tik eismui bet ir kelia pavojų pėstiesiems ypač Ežero g. einančioje link Platelių jachtklubo. Problemą reikėtų spręsti įrengiant daugiau automobilių parkavimui tinkamų vietų, atnaujinant ir įrengiant pėsčiųjų taką bei apšvietimą Ežero g.

Kaip ir ankstesniais metais taip ir šių metų planuose yra ir seniūnijos prižiūrimų maudyklų kokybės pagerinimo darbai. Iš Aplinkos apsaugos specialios programos gautų lėšų, planuojame atnaujinti tiltelį Beržoro ežere esančioje maudykloje.

 Seniūnija taip pat stengiasi savo pačių jėgomis vystyti ir tvarkyti mūsų teritorijoje esančius lankytinus objektus ir miestelio teritorijoje esančias seniūnijos prižiūrimas teritorijas – šalinant krūmus, įrengiant gėlynus ir pan.

Pav. Nr. 1 Nendrių šalinimas ir dugno frezavimas Platelių sen. maudyklose.

 2 pav. Mažaverčių krūmų šalinimas Šeirės stovyklavietėje 3 pav. Dviračių tako atkarpos remontas

**Platelių seniūnija kaip gyvenamoji vietovė**

Seniūnijos teritorijos gyventojai susiduria su panašiomis problemomis kaip ir kitos seniūnijos: prasta kelių/gatvių būklė, gatvių apšvietimo stoka, sniego valymas.

Nors Platelių seniūnija iš pažiūros yra puiki vieta gyventi arčiau švarios ir gražios gamtos, tačiau mažėjantis gyventojų skaičius nenuteikia optimistiškai. Problema yra tai, kad senieji gyventojai miršta, o turtą paveldėję artimieji čia negyvena, o tik atvyksta savaitgaliais, atostogų metu, o jei nusprendžia parduoti tai tik už didelius pinigus kas atgraso jaunas šeimas nuo šio žingsnio. Mažėjant gyventojų skaičiui mažėja ir mokinių skaičius, kas kelią nemažų iššūkių atnaujintai ir gražiai sutvarkytai Platelių mokyklai.

Diagrama Nr. 2 Faktinis gyventojų skaičius Platelių seniūnijoje 2018-2022 m.

Platelių miestelyje, Gintališkės, Beržoro kaimuose esančių gatvių būklė labai prastos būklė, dulka nuo mašinų eismo. Dar tarybiniais laikais asfaltuotose gatvėse asfalto vietomis jau nebelikę, tokius kelius sunku tinkamai prižiūrėti – nei tinkamai greideriuoti nei lopyti. Kaip ir 2022 metais taip ir 2023 metais planuojame pagal galimybes ir toliau gerinti žvyrkelių būklę, ypač reikalingas žvyro dangos atnaujinimas žvyruojant kelius.



4 pav. Kasami pakelės grioviai Gintališkės g. 5 pav. Pralaidos įrengimas Pupkulių g

Planuojame ir toliau tvarkyti ir puoselėti žaliuosius plotus esančius Platelių miestelyje, Beržoro ir Gintališkės kaimuose pagal galimybes juos apsodinant gėlėmis, žydinčiais krūmais. Bus stengiamasi į šiuos darbus įtraukti ir vietines bendruomenes, gyventojus, moksleivius.

 Plateliai garsėja ir tuo, kad čia treniruojasi ir dažnai įvairiose varžybose pergales skina Platelių ripkos komanda. Parko g. esančio stadiono būklės kasmet vis prastėja, dalis esančių suoliukų sulužę arba supuvę. Bandysime spręsti šią problemą, kad į sporto varžybas susirinkę žmonės turėtų kur patogiai ir saugiai atsisėsti. Suoliukų atnaujinimui esame įsigiję medienos.

8 pav. Atnaujinta Platelių kapinių tvora. 9 pav. Atnaujinta Gelžbetoninė sienelė „Šeirės stovyklavietėje“

Platelių seniūnas Robertas Šimkus