**Plungės rajono savivaldybės administracijos Stalgėnų seniūnija**

**Bendra apžvalga**

Stalgėnų Seniūniją sudaro 8 kaimai. Teritorijos plotas yra 8,3 tks ha, iš jų apie 3,2 tks. ha sudaro ž. ū. naudmenos. Šiuo metu seniūnijoje gyvena **907** gyventojai. Daugiausia gyventojų gyvena Stalgėnų (370 žm.) ir Milašaičių (367 žm.) gyvenvietėse.

Seniūnijoje yra Bažnyčia , veiklą vykdo Stalgėnų dienos centras, Stalgėnų kultūros namai, 2 bendruomenės: Milašaičių „Sruoja“ ir Stalgėnų „Gija“.

Seniūnijoje dirba 1 maisto prekių parduotuvė, 1 pieno surinkimo punktas, veiklą vykdo 7 verslo įmonės, 4 kaimo turizmo sodybos, pasėlius deklaruoja 161 ūkis.

Seniūnija nuolat tvarko ir prižiūri:1 veikiančias kapines Stalgėnų k. (0,9 ha), 5 senkapius, žydų žudynių vietą, 2 piliakalnius, 8 paveldo objektus; 9 rekreacines teritorijas , administracinį seniūnijos pastatą ir teritoriją; buvusios mokyklos statinius ir teritoriją (stadioną ir sporto aikštynus); buvusios girininkijos statinius ir teritorija, Milašaičių gyv. centrinį skverą ir sporto aikštyną.

Kelių, kuriuos prižiūri seniūnija ilgis yra **86,2** km, iš jų:

* 3,96 km – asfaltuotų gatvių,
* 49,1 km – kelių su žvyro danga
* 33,2 km – kelių su grunto danga.

**Problemos :**

1. Kelių būklė gan prasta. Šiuo metu, iš Kelių priežiūros ir plėtros programos lėšų palaikoma tik esama kelių būklė, kuri metai iš metų po truputi blogėja.

|  |  |  |  |  |
| --- | --- | --- | --- | --- |
| **Atlikti darbai** | **2019m.** | **2020m.** | **2021 m.** | **2022 m.** |
| Greideriavimas | 408 km. | 380 km. | 297 km. | 258 km. |
| Žvyravimas | 214 m3 | 196 m3 | 156 m3 | 296 m3 |
| Atstatyti grioviai | 250m | 479 m | 190 m | 990 m. |
| Ištisinis asfaltavimas | - | 162 m2 | 166,2m2 | 580 m2 |
| Duobių asfaltavimas | - | - | 98,7 | - |

* + Keliuose žvyro sluoksnis yra labai plonas, nudulkėjęs, kai kuriose vietose jau matosi gruntas.
  + Skubiai reikia atstatyti bent jau pagrindinių kelių griovius- apie 50 km. griovų.
  + Kritiška asfaltuotų gatvių būklė Milašaičių ir Stalgėnų gyvenvietėse. Asfaltas senas, sutrūkinėjęs ir nelygus. Dabartinių ištisinio asfalto dangos atnaujinimo tempų nepakanka.
  + Seniūnijos žvyrkelių asfaltavimą reikėtų atlikti remiantis dabartiniu Prioritetinių kelių sąrašu. Didžiausius nepatogumus dėl eismo intensyvumo ir dulkėtumo šiuo metu patiria **Lakštingalų g,** gyventojai( Stalgėnai, 400 m.),ir **Plechavičiaus g**. gyventojai (Milašaičiai, 880 m, *šiai kelio atkarpai yra paruoštas projektas*).

1. Seniūnijoje yra veikiantis medicinos punktas (UAB „Plungės sveikatos centras“), tačiau dirba tik 2 val. per dieną. Tai sukelia gan didelių nepatogumų gyventojams.
2. Reikalingas apšvietimas gatvių, kuriuose yra aktyvus gyventojų judėjimas:
   * Ryto g. Stalgėnai
   * Paupio g. Milašaičiai
   * Pušyno g. Milašaičiai
   * Liepų g. Milašaičiai
3. Kapaviečių trūkumas veikiančiose kapinėse Stalgėnuose. Reikia įrengti infrastruktūrą (privažiavimą ir automobilių aikštelę, atliekų konteinerių aikštelę, vandentiekį) naujoms kapinėms skirtame sklype Vainaičių k. arba parengti kolumbariumo įrengimo projektą prie Stalgėnų kapinių.
4. Panaikinti padangų sąvartyną Stalgėnų k. Patyrio g. Gali kilti ekologinė nelaimė

Stalgėnų seniūnas Arūnas Jurkus