**ŠATEIKIŲ SENIŪNIJOS**

**VEIKLOS IR DARBŲ PRISTATYMAS KAIMO REIKALŲ KOMITETUI**

2023-05-02

Šateikiai

Šateikių seniūnija vykdo Plungės rajono savivaldybės administracijos perduotas funkcijas: prižiūri vietinės reikšmės kelius bei gatves, nebenaudojamas kaimo kapinaites, kultūros paveldo objektus, viešąsias erdves, rekreacines teritorijas, organizuoja visuomenei naudingus darbus, vykdo įvairias numatytas socialinės paramos priemones, prisideda prie bendruomenių renginių ir švenčių organizavimo, vykdo priskirtas žemės ūkio funkcijas, teikia gyventojų gyvenamosios vietos deklaravimo, prašymų priėmimo, konsultavimo ir kt. paslaugas.

**2022 METAI: TRUMPA VEIKLŲ IR ATLIKTŲ DARBŲ APŽVALGA**

Šateikių seniūnija yra Plungės rajono šiaurės vakaruose, 20 km nuo rajono centro. Seniūnijos teritoriją sudaro 131,6 km2 plotas. 2022 m. pabaigoje čia gyvenamąją vietą deklaravo 2 187 gyventojai, gyventojų skaičius per 2022 m. sumažėjo 38. Seniūnijoje yra dvi didesnės gyvenvietės, kuriose gyvena apie 296–390 gyventojų. Jos nutolusios nuo seniūnijos centro 10–15 kilometrų. Centre gyvena  520 gyventojų. Seniūnijoje iš viso yra 20 kaimų. 2022 m. čia veikė Liepijų mokyklos Šateikių skyrius. Yra Šateikių kultūros centras su Narvaišių ir Aleksandravo filialais, 3 bibliotekos su VIPT, Žemaitės memorialinis muziejus, Šateikių parkas, 1 veikiančios kapinės ir 14 seniūnijos prižiūrimų kultūros paveldo (senkapiai, piliakalniai) objektų. Seniūnijoje šiuo metu veikia 5 įmonės: Narvaišių kaime yra A. Matevičiaus kaimo turizmo sodyba, Šateikiuose – V. Momkaus ir T. Sabaliausko medienos gamybos įmonės ir V. Valančiaus GKĮ, užsiimanti žemės ūkio technikos remontu. Aleksandrave veikia moderni UAB „Kvistija“ degalinė. Šateikiuose veikia ambulatorija, medicinos punktai Narvaišiuose ir Aleksandrave. Veikia dvi bažnyčios (Šateikių ir Pakutuvėnų), religinę bendruomenę jungia net keturios parapijos (Plungės, Šateikių, Pakutuvėnų, Kartenos).

**Seniūnijos organizacinė struktūra**

Seniūnijos veikla vykdoma vadovaujantis Lietuvos Respublikos įstatymais, Vyriausybės nutarimais, Savivaldybės tarybos sprendimais, mero potvarkiais, Administracijos direktoriaus įsakymais bei Seniūnijos veiklos nuostatais.

Seniūnijoje 2022 m. dirbo 6 darbuotojai. Bendras etatų skaičius – 6,5 etato, t. y.:

* 2 valstybės tarnautojai – 2 etatai;
* 2 darbuotojai, dirbantys pagal darbo sutartis, prižiūrėjo komunalinį ūkį (2 etatai);
* 4 aptarnaujančiojo personalo darbuotojai, dirbantys pagal darbo sutartis (2,5 etato).

**Didžiausios artimiausio laikotarpio seniūnijos problemos yra:**

1. **Vietinės reikšmės seniūnijos kelių būklė.**

Seniūnija turi 165,5 km kelių. Vykdo jų priežiūros ir remonto darbus: asfalto duobių užtaisymą, greideriavimą, atskirų vietų žvyravimą ir sniego valymą.

Dauguma žvyrkelių kapitališkai remontuoti prieš 30 ir daugiau metų, reikalinga atnaujinti pakelių griovius, pastorinti žvyro dangą ir kt.

Paskirto finansavimo užtenka tik minimaliai palaikyti esamą kelių būklę. Daugumoje kelių žvyro ant kelio dangos likę labai mažai, duobes lyginant greideriu, žvyras praktiškai nustumiamas į kelkraščius, po stipresnio lietaus, net ir šiltuoju metų laikotarpiu, vėl atsiveria duobės, patyžta kelio paviršius.

Gyvenamosios zonos kaimuose gatvių su asfalto danga būklė irgi nėra gera. Stengiamės užtaisyti asfalto duobes, nors reikėtų atnaujinti visą asfaltuotą dangą, bet tam nėra finansavimo. Net ir didesniuose kaimuose, tokiuose kaip Šateikiuose (gyventojų skaičius 522) Aleksandrave (gyventojų skaičius 282), Narvaišiuose (gyventojų skaičius 390) ir Alksnėnuose (gyventojų skaičius 296), yra nemažai gatvių be asfalto dangos. Kituose kaimuose, t. y. Papieviuose (gyventojų skaičius 146), Kadaičiuose (gyventojų skaičius 136), Sėleniuose (gyventojų skaičius 84) ir eilėje mažesnių, gatvių su asfalto danga visai nėra.

**5. Gyvenviečių gatvių apšvietimas.**

Didžiausiose gyvenvietėse, t. y. Šateikiuose, Narvaišiuose ir Aleksandrave veikia pagrindinių gatvių apšvietimas. Didžioji jų dalis įrengta dar tarybiniais metais, įranga pasenusi. Apšvietimo stulpai įrengti per retai, dėl to ilgi gatvių ruožai lieka neapšviesti. Daug gatvių net ir didžiosiose gyvenvietėse yra neapšviestos. Šateikių kaimo Parko gatvėje ypač reikalinga įrengti apšvietimą, nes vienoje pusėje yra tvenkinys, kitoje – Blendžiavos upelio skardis.

Mažesniuose kaimuose (net ir gatvių tipo) gatvių apšvietimo sistemų nėra.

**6. Hidrotechninių statinių priežiūra**.

Mūsų seniūnijoje yra Narvaišių tvenkinio hidromazgas ir Blendžiavos tvenkinio hidromazgas. Jų būklė yra labai prasta. Atitvarai surūdiję, tarpais visai jų nėra, kurie kelia pavojų gyventojams ir ypač vaikams.

Būtina susidėvėjusius hidromazgų bent atitvarus atnaujinti.

**7. Parko tvarkymo darbai.**

Šateikiuose yra Šateikių dvaro parkas. Labai džiaugiamės, kad Šateikių bendruomenės ir seniūnijos iniciatyva teiktas projektas „Atgimstančio Šateikių parko projektavimo darbai“ laimėjo 1 vietą. Tikimės, kad projekto įgyvendinimui bus suteiktas pakankamas finansavimas.

**8. Šateikių tvenkinys, maudyklos prie jo įrengimas.**

Paskutinį kartą Šateikių tvenkinys buvo valytas prieš 45 metus. Per tiek laiko jis labai pasidengė dumblu, apaugo ir kt. Viliamės, kad ateityje gausime finansavimą tvenkinio valymo, maudyklos įrengimo darbams.

**9. Gaisrinių nuovažų įrengimas.**

Ne kartą seniūnija kreipėsi į Savivaldybę su prašymu, kad reikia prie Šateikių tvenkinio įrengti nuovažą gaisrinei mašinai privažiuoti. Prašėme finansavimo, bet dėl riboto Savivaldybės biudžeto jo negavome. Mūsų nuomone, nuovažą gaisrinei mašinai privažiuoti įrengti būtina.

**10. Seniūnijos automobilių transportas.**

Seniūnija turi 2 autotransporto priemones, kuriomis naudojasi ne tik seniūnijos darbuotojai, bet ir su seniūnijos teritorijoje gyvenančiomis socialinės rizikos šeimomis dirbančios dvi Plungės paslaugų centro socialinės darbuotojos.

Lengvasis automobilis ŠKODA ROOMSTER (valst. Nr. THV 560) yra labai nusidėvėjęs, kiekvienais metais jo remontui reikia vis daugiau lėšų, bijome, kad dar kitos techninės apžiūros jis nebepraeis, bus siūloma dėl blogos būklės jį nurašyti.

Reikalingas finansavimas kito automobilio įsigijimui.

Lengvasis automobilis ŠKODA KODIAQ (valst. Nr. LCP 443) yra nuomojamas, bet baigiasi nuomos terminas. Reikia spręsti, kas ateityje bus su nuomojamu automobiliu.

Seniūnė Simona Arytė-Lauciuvienė